Document ID: /fineweb-2-swissfilter-quality_10-filterrobots/filtered/05600.jsonl.gz/106

Zato vam dajemo razloge zbog kojih bi trebalo da ga ubacite u svoje kućište, ali i one zbog kojih ne bi.
ZA
Profi ste
Do pre samo dve godine, najmoćniji CPU koji je obična osoba mogla da kupi bio je Intelov Core i7-6950X sa 10 jezgara.
Ako se bavite 3D modelingom, vizuelnim efektima, onda ćete pustiti suzu radosnicu kada prvi put počnete da radite na Threadripperu.
Morate da multitaskujete kao da vam život zavisi od toga
Ne koristi svako aplikacije koje mogu da koriste 32 ili 64 threada (svaka aplikacija koristi barem jedan thread - jedna linijia komandi koje procesor procesuira), ali dobre vesti su da ovoliki broj jezgara dozvoljava da multitaskujete kao nikada do sada.
Threadripper sa 32 jezgra vam dozvoljava da multi-mega-supersonično multitaskujete.
Zapravo je prilično dobra ponuda
Možda će zvučati potpuno ludo, ali 1.799 dolara za ovaj CPOU je prilično dobra cena. Pre samo 2 godine Intel je naplaćivao koji dolar manje za CPU sa 10 jezgara.
Želite da budete bog hvaljenja
Da budemo iskreni, ne treba vam procesor sa 32 jezgra sem ako dnevno ne renderujete materijal za nove Avengerse.
Za mnoge od nas, Threadripper je prosto preterivanje.
Ali, ako želite da drugima pokazujete šta imate i za šta bi sve to mogli da koristite, ali ipak nećete, ovaj CPU kao stvoren za vas.
Protiv
I dok AMD zaista zaslužuje aplauz za napredak, ovaj CPU nije za svakoga, pogotovo ako kompjuter koristite za sledeće stvari:
Samo igrate igre
32 jezgra neće učiniti da vam Crysis radi bolje i brže. Brzinom kojom igre evoluiraju i počinju da podržavaju novu tehnologiju, do trenutka kada im budu trebala 32 jezgra, živećemo u svemirskim brodovima koji lutaju svemirom.
Ipak, Threadripper nije loš sa igrama, ali ne postoji razuman razlog da ga kupite ako samo igrate igre.
Samo editujete video
I dok većina pretpostavlja da su 32 jezgra raj za video montažu, to je zapravo samo preterivanje.
Veoma malo aplikacija za editovanje videa je u stanju da iskoristi sve threadove koje 32 jezgra nude.
Jedini izuzetak za ovo jeste ako renderujete određeni vizuelni efekat dok montirate video. Onda je Threadripper možda najbolja opcija koja vam je na raspolaganju.
Mislite da propusna moć memorije neće biti dovoljna
Umesto jednog velikog čipa sa 32 jezgra, Threadripper ima četiri 8-jezgrena integrisana kola. Međutim, samo dva od četiri imaju memorijski kontrolere, što znači da moraju da dele.
U osnovi, ovo je kao da imate četiri povezana stana, a samo dva imaju izlaz u hodnik.
Ako stanar koji živi u stanu bez pristupa hodniku radi od kuće i samo igra igre na konzoli u svoje slobodno vreme i ne izlazi napolje - onda to nije nikakav problem. Ali ako taj stanar svo svoje vreme provodi napolju i redovno dovodi društvo kući, onda ste u problemu jer će više vas možda u isto vreme pokušati da izađe na dvoja vrata i tako usporiti sve.
To je jedna od mana Threadrippera o kojoj bi ozbiljno trebalo da porazmislite.